KKP รูดกว่า 2% เหตุกำไรไตรมาส 1 ต่ำคาด โบรกฯลดประมาณการกำไรปีนี้-หั่นเป้าเหลือ 76 บ.
KKP รูด 2% เหตุกำไร Q1 ต่ำคาด โบรกฯลดประการกำไรปีนี้-หั่นเป้าเหลือ 76 บ. ล่าสุด อยู่ที่ 69.50 บาท ลบ 1.75 บาท หรือ 2.46% ด้วยมูลค่าซื้อขาย 725.09 ล้านบาท
KKP รูด 2% เหตุกำไร Q1 ต่ำคาด โบรกฯลดประการกำไรปีนี้-หั่นเป้าเหลือ 76 บ. ล่าสุด อยู่ที่ 69.50 บาท ลบ 1.75 บาท หรือ 2.46% ด้วยมูลค่าซื้อขาย 725.09 ล้านบาท
22 เม.ย. 2562

ผู้สื่อข่าวรายงานว่า ราคาหุ้น ธนาคารเกียรตินาคิน จำกัด (มหาชน) หรือ KKP ล่าสุด ณ เวลา 11.53 น. อยู่ที่ 69.50 บาท ลบ 1.75 บาท หรือ 2.46% สูงสุดที่ 70.50 บาท ต่ำสุดที่ 69.25 บาท ด้วยมูลค่าซื้อขาย 725.09 ล้านบาท

ทั้งนี้ ราคาหุ้น KKP ปรับตัวลง หลังธนาคารรายงานผลการดำเนินงานประจำไตรมาส 1/62 มีกำไรลดลง 19% มาที่ 1.23 พันล้านบาท จากช่วงเดียวกันเมื่อปีก่อนกำไร 1.51 พันล้านบาท
ด้าน บล.ฟิลลิป (ประเทศไทย) ระบุในบทวิเคราะห์ แนะนำ “ทยอยซื้อ” หุ้น KKP ประเมินราคาเป้าหมาย 76 บาท/หุ้น ทั้งนี้กำไรไตรมาส 1/62 ต่ำกว่าคาดมาก เนื่องจากรายได้ค่าธรรมเนียมต่ำกว่าคาด และมีผลขาดทุนจากเงินลงทุน และการขายทรัพย์สินรอขาย โดยกำไรไตรมาสนี้ลดลง 18.8% เมื่อเทียบจากปีก่อน เนื่องจากผลขาดทุนจากเงินลงทุน และการขายทรัพย์สินรอขาย และมีค่าใช้จ่ายเพิ่มสูงขึ้น และลดลง 13.5% เมื่อเทียบจากไตรมาสก่อน จากการตั้งสำรองที่เพิ่มสูงขึ้น
ขณะที่สินเชื่อเติบโตจากสินเชื่อรายใหญ่ โดยเพิ่มขึ้น 1.5% นับตั้งแต่ต้นปีถึงปัจจุบัน จากสินเชื่อรายใหญ่ ในขณะที่สินเชื่อรายย่อย และสินเชื่อ SME นั้นมีการหดตัว สินเชื่อรายย่อยเป็นสาเหตุหลักที่ทำให้ NPL ในไตรมาสนี้เพิ่มสูงขึ้น อย่างไรก็ตามสินเชื่อที่เพิ่มขึ้นยังทำให้สัดส่วน NPL ต่อสินเชื่อรวมทรงตัวอยู่ที่ 4.1%
อย่างไรก็ตามจากผลขาดทุนในเงินลงทุน และการขายทรัพย์สินรอขาย ทำให้ บล.ฟิลลิป (ประเทศไทย) ปรับลดประมาณการกำไรปี 62 ลงเหลือ 6.1 พันล้านบาท ยังเพิ่มขึ้น 1.4% เมื่อเทียบจากปีก่อน จากเดิมที่คาดไว้ที่ 6.2 พันล้านบาท ปรับลดประมาณการเงินปันผลลงเหลือ 5.10 บาท/หุ้น ยังคิดเป็นผลตอบแทนถึง 7.2% ปรับราคาพื้นฐานลงเหลือ 76 บาท ปรับลดคำแนะนำลงมาเป็น “ทยอยซื้อ” จากเดิมแนะนำ “ซื้อ”